Woza Friday: Umculi womdumo weHip Hop uKG
UKG uqale ezomculo esafunda esikolo seNjube njalo eleminyaka elitshumi lantathu esithi igama elithi KG limelele ukuthi Killergram njengoba esithi wenza ingoma ezilohlonzi.
BULAWAYO — Kuliviki kuhlelo Woza Friday silomhlabeleli wengoma zomdumo we Hip Hop uKhulekani Zondo yena owaziwa ngegama elithiwa KG. UKG uqale ezomculo ngesikhathi efunda esikolo seNjube njalo eleminyaka elitshumi lantathu. Igama elithi KG limelele ukuthi Killergram njengoba esithi wenza ingoma ezilohlonzi. Lumculi uthi isifiso sakhe yikuba ezomculo zithuthuke abahlabeleli benelise ukuziphilisa ngesiphiwo sabo. / Ngesikhathi eqala ezomculo umfoka Zondo ubesebenza lo Producer u DJ Face kodwa akazange enelise ukucindezela ingoma kwaze kwathi nyakenye yikho lapho athole ithuba lokwenza lokho esebenzisana lo Bobz kanye lo Slickah abe Nu Era Studio. Loba nje eqale nyakenye ukucindezela lumculi uthi ingoma zakhe zamukelwe kuhle kakhulu nguzulu. Abaculi abaziwayo uKG aseke wasebenza labo ngabagoqela uKhuxxman, uGuluva 7 kanye loMchez’nana. Lumculi uthembise abalandeli bakhe ukuba uzabaphakulela idlalade lakhe lakuqala ngenyanga kaMabasa njalo lizabe lilengoma azenze esebenza labaculi abatshiyeneyo abagoqela labe Dollar Sign Music abatholakala esigodlweni iHarare kanye lase Kadoma.